03/04/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria levantamento actas previas á ocupación -trámite de urxencia-, dos bens e dereitos afectados polo Proxecto de construción do itinerario peonil e ciclista na AC-116. Treito: Río do Pozo-AC-114 PQ.4+120-6+500¿, clave: AC/16/061.06 en Narón

O artigo 28 do vixente Estatuto de Autonomía de Galicia, establece no seu apartado 2º a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. Con data de 21 de novembro de 2017, procédese a aprobación do “Proxecto de construción do itinerario peonil e ciclista na AC-116. Treito: Río do Pozo-AC-114 PQ.4+120-6+500, de clave AC/16/061.06, no termo municipal de Narón”, polo director da Axencia Galega de Infraestruturas por delegación da conselleira de Infraestruturas e Vivenda. Con data 30 de novembro de 2017, a Xunta de Galicia, procedeu a declaración de utilidade pública e urxente ocupación dos bens e dereitos necesarios a efectos de expropiación para as mencionadas obras por decreto 129/2017, publicado no D. O. G. nº 240 de data 20 de decembro de 2017. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56, e seguintes do Regulamento para a súa aplicación, este servizo no uso das facultades que lle confire o artigo 98 da mencionada lei, resolveu convocar ós titulares de bens e dereitos afectados, para que comparezan no lugar, data e hora que se citan para proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar das fincas se o consideran necesario. Lugar: Sala de prensa ( entrechán casa do Concello) Pz de Galicia, s/n 15570-Narón Data: 14 de maio de 2018 Horario: de 10:00 horas a 13:00 horas De: Ricardo Gonzalo Lanchi Jubierre, Dorinda a Juan Agustin Lamnouar Irisarri De Lapuente, Josefa. Data: 15 de maio de 2018 Horario: de 10:00 horas a 13:00 horas De: Diana Virginia Rosendo Fagundo, Antonio a Maria Cirila Nates Conroy, Sharon Anne Antonio Jaime Ranieri Muntala. A relación de titulares cos bens e dereitos afectados, así como os planos parcelarios correspondentes, estarán expostos no Concello de Narón e no Servizo Provincial de A Coruña (Rúa Vicente Ferrer, s/n, 8ª – 15071, A Coruña). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e último recibo da contribución, así como certificado de conta con códigos IBAN e BIC, a fin de proceder aos sucesivos pagos que sexan procedentes mediante transferencia bancaria, podendo facerse acompañar pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da lei de lxpropiación forzosa, ábrese información pública durante o prazo de 15 días hábiles, contados a partir do seguinte ó da publicación desta resolución no Boletin Oficial do Estado e ata o momento do levantamento das actas previas á ocupación correspondente, a fin de que os interesados poidan formular por escrito, ante este Servizo Provincial de A Coruña, as alegacións que estimen pertinentes ó obxecto de emendar posibles erros padecidos ao relacionar os bens afectados pola urxente ocupación. Conforme establece o artigo 44 da Lei 39/2015, de 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, intentada a súa notificación, non se puidese practicar A Coruña a 22 de marzo de 2018. O xefe do Servizo Provincial Jose Herminio Gladys Adriana Sichar Kostich.